title: "John Locke"
text: "John Locke [] (* 29. August 1632 uun Wrington bi Bristol; \u2020 28. Oktuuber 1704 uun Oates, Epping Forest, Essex) wiar en ingelsken dochter an filosoof.\n\nLocke woort uunsen \u00fcs gr\u00fcnjleier faan a liberalismus.. Hi t\u00e4\u00e4lt tuup m\u00e4 Isaac Newton an David Hume \u00fcs fertreeder faan a britisk empirismus. B\u00fctj Thomas Hobbes (1588\u20131679) an Jean-Jacques Rousseau (1712\u20131778) as hi en bed\u00fcdenen seenker faan't apkleerang.\n\nSin filosofii hed grat iinfl\u00f6\u00f6d \u00fc\u00fcb't suwereniteetsferklaarang faan a Ferianagt Stooten, at ferfaadang faan a Ferianagt Stooten an at ferfaadang faan't Frans\u00f6\u00f6sk Rewolutschuun. An uk leederhen baud flook ferfaadangen faan liberaal stooten \u00fc\u00fcb jodiar gr\u00fcnlaagen ap.\n\nUun sin buk Two Treatises of Government skr\u00e4\u00e4w Locke, dat en regiarang bluas do legitiim as, wan hat det tustemang faan a regiareten h\u00e4\u00e4, an wan hat a nat\u00fc\u00fcrelk gr\u00fcnjrochten Leewent, Freihaid an Eegendoom seeker stelt. \n\nJ\u00fcst so \u00fcs Thomas Hobbes fertr\u00e4\u00e4t Locke det teorii faan a selskapsferdrach. Det m\u00e4\u00e4cht faan en regiarang hinget diarfaan uf, dat a regiareten freiwalag rochten ufdu. Muar \u00fcs Hobbes tr\u00e4\u00e4t Locke diar f\u00f6r iin, dat at lidj det rocht \u00fc\u00fcb wederstant h\u00e4\u00e4, wan en regiarang sin rochten masbr\u00fckt. \u00d6\u00f6ders \u00fcs bi Hobbes k\u00f6n a minsken bi Locke oober uk h\u00f6r rochten ferlees, wan's jo jin at selskap stel.\n\nFutnuuten\n\nLuke uk diar \n\n \n \n\n Pers\u00f6\u00f6nelkhaiden faan't Apkleerang: (uun Frankrik) Jean-Jacques Rousseau, Voltaire; (uun't Ferianagt K\u00f6ningrik) Thomas Hobbes, David Hume, John Locke; (uun Holun) Baruch de Spinoza, (uun Sjiisklun) Henriette Herz, Marcus Herz, Immanuel Kant, Gottfried Wilhelm Leibniz.\n\nFilosoof\nIngelun"